
          ROMÂNIA 

JUDEŢUL CONSTANŢA

ORAŞUL TECHIRGHIOL

Anexa nr. 1 la
Raportul de specialiatate nr. ______ / _______

Metodologia privind acordarea
stimulentului financiar pentru nou-născuţi

Prezenta metodologie are la bază prevederile Legii asistenței sociale nr. 292/2011, ale Legii nr. 272/2004, privind protecția și promovarea drepturilor copilului şi urmăreşte acordarea stimulentului financiar pentru nou-născuţi din bugetul local al UAT Techirghiol, luând în considerare multiplele cheltuieli pe care o familie trebuie să le realizeze odată cu venirea pe lume a unui nou – născut, se impune susţinerea familiei, prin acordarea de beneficii de asistenţă socială, care să stimuleze natalitatea, precum şi prin asigurarea de servicii sociale, cu respectarea şi promovarea cu prioritate a interesului superior al copilului.
I. Scop

Scopul acordării stimulentului financiar, în cuantum 1.000 lei (unamielei) / nou-născut, este de a oferi un sprijin familiilor cu domiciliul în oraş Techirghiol, jud. Constanţa, pentru îngrijirea, creşterea şi dezvoltarea armonioasă a copiilor.

II. Beneficiari:

Beneficiarii stimulentului financiar pentru nou-născuți sunt părinții/părintele copilului/copiilor nou-născuți, cu domiciliul pe raza administrativ-teritorială a oraşului Techirghiol, de cel puțin 1 (un) an înainte de nașterea copilului.
III. Condiții de accesare:

• stimulentul financiar se acordă o singură dată, pentru fiecare nou-născut, pe bază de cerere;

• nașterea copilului este înregistrată la o unitate sanitară de pe teritoriul României;

• să depună cererea în termen de 90 de zile de la naşterea copilului;

• unul dintre părinți să aibe domiciliul stabil în oraş Techirghiol, jud. Constanţa, cu cel puțin 1 (un) an înainte de nașterea copilului;

• solicitantul nu are datorii restante la bugetul local.

Nu beneficiază de stimulentul financiar persoanele care:

• nu se încadrează în criteriile de eligibilitate stabilite de Metodologia de acordare;

• au depus dosarul incomplet sau actele care fac obiectul dosarului nu sunt valabile;

• nu au respectat termenul de depunere a cererii;

La depunerea dosarului, beneficiarul este obligat să prezinte actul de identitate și certificatul de naștere al copilului, ambele în original;

Stimulentul financiar NU se acordă solicitanților care au datorii către bugetul local.
IV. Acte necesare:

• Cerere tipizată (conform Anexa 2);

• Actele de identitate ale părinților;

• Certificatul de naștere al copilului;
• Dovada domiciliului stabil în oraş Techirghiol, jud. Constanţa cu cel puțin 1 an înainte de nașterea copilului (dovada domiciliului pe raza administrativ teritorială a oraşului Techirghiol, jud. Constanţa de minim 1 an se face prin anexarea unei fotocopii după cartea de identitate anterior deținută sau prin adeverință privind istoricul de domiciliu eliberată de SPCLEP Techirghiol);

• Extras de cont pentru efectuarea viramentului bancar pe numele solicitantului;
• Certificat de atestare fiscală emis de către Biroul Taxe și Impozite Locale al Primăriei oraşului Techirghiol pentru solicitantul stimulentului, din care reiese faptul că acesta nu are datorii neeșalonate către bugetul local (în situația în care datoriile către bugetul local au fost eșalonate, este necesar să se depună documentele doveditoare, respectiv: Decizie/Hotărâre judecătorească de eșalonare etc., grafic, ultima chitanță).
Dosarul cu actele doveditoare este acceptat numai dacă este complet.

V. Etapele analizării dosarului

Beneficiarii prezentei Metodologii vor depune cererea cu documentele necesare care atestă eligibilitatea la Direcţia de Asistență Socială din cadrul Primăriei oraşului Techirghiol.
Verificarea îndeplinirii condițiilor de eligibilitate se realizează în baza documentelor depuse de solicitant.

Reprezentanții Direcţiei de Asistență Socială vor înregistra doar cererile care sunt însoțite de toate documentele justificative, vor verifica integritatea și valabilitatea informațiilor.
Direcţia de Asistenţă Socială va transmite situaţia centralizatoare către Serviciul Venituri Contabilitate din cadrul Primăriei oraşului Techirghiol, în vederea efectuării plăţii. 
VI. Acordarea dreptului la stimulentul financiar pentru copii nou-născuţi:
(1) Dreptul la stimulent financiar se va acorda în termen de 30 de zile de la data depunerii cererii.

(2) Suma acordată cu titlu de stimulent financiar pentru copiii nou-născuţi se va plăti prin transfer bancar.
(3) Stimulentul financiar se acordă o singură dată pentru fiecare copil nou-născut, în limita fondurilor bugetare anuale aprobate cu această destinaţie în bugetul local.

VII. Dispoziții finale:
În cazul în care se constată faptul că sumele acordate ca stimulent financiar pentru copiii nou-născuţi au fost acordate în mod necuvenit, acestea vor fi recuperate, în condiţiile legii, de la titularul dreptului, în termenul general de prescripţie prevăzut de Legea nr. 287/2009, privind Codul civil, republicată, cu modificările ulterioare.

Întocmit,
Director Asistenţă Socială,
Indiran Logofătu
